Vaalpark KothuismarkBesoek op 28 & 29 Oktober 2011 ons vakansie- en Kersmark en vergewis jouself: dís nou die regte plek om vir goeie handwerk te kom delf! Uitstallers se ware wissel van “old school” tot super “cool”. Hier bied ons jou ‘n wye verskeidenheid Franse lint, popmeubels, glas- en piouterkuns, houtwerk, kerse, juwele, miniatuurskilderye en klere vir ma, ouma en kind. ‘n Dinkskrum is in alle erns oor ons produkte gehou: kyk maar uit vir kosstalle wat roerbraai, ontwerpers-toebies, -boereworsrolle en verfrissende slaaie bou. Aan handsakke, naaldwerk, koekies, lekkers, beskuit, rame, kussings, loodglas, tuisgekoote mosterd en konfyt, droëvrugte, juwele en oudhede is daar geen tekort; koop “groen” produkte, babaskoentjies, kunshulpmiddels, plekmatte, of ‘n seep om te gebruik in die stort! Daar is ook ‘n bazaartafel van ‘n plaaslike ouetehuis; pragtige Kers-ornamente en plante sonder ‘n enkele luis! Die Teetuin het ‘n heerlike lagies-slaai en ‘n suurlemoenmeringue-koek om te toetsbestuur: ons sit daarmee en wag net vir jou, ou Dier! Tye: Vrydag, 28 Oktober: 09:30–19:00 Saterdag, 29 Oktober: 08:00–15:00